jkorsvik/nowiki_second_scrape_merged huggingface dataset:
Calodema

Calodema er en slekt av biller som hører til familien praktbiller (Buprestidae). Denne slekten er spesielt ettertraktet mellom samlere da artene er fargerike og forholdsvis uvanlige.


== Utseende ==
Middelsstore (gjerne 15-25 millimeter), blanke, fargerike praktbiller. Pronotum er mye bredere enn langt, bredest et stykke foran bakkanten med en vinkel på sidekanten, ofte
blankt svart i midten og skarpt rødt på sidene, men det kan også være helt svart, rødt eller gult. Hodet har noe forlengede munndeler, på undersiden er prosternum (platen rett bak hodet) kjegleformet forlenget. Dekkvingene har oftest tverrbånd i svart (med metallisk glans), gult og/eller rødt, og tydelige punktrader. I den bakerste delen overlapper de i midten. Oversiden er uten synlige hår.


== Levevis ==
De voksne billene finnes gjerne på blomster der de drikker nektar.
Svært lite er kjent om larvebiologien til denne slekten utover at larvene utvikler seg i død ved.


== Utbredelse ==
Slekten er utbredt i det nordlige og nordøstlige Australia og på Ny-Guinea med omkringliggende øyer.


== Systematisk inndeling ==

Inndelingen følger 

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien Buprestinae Leach, 1815
Stammen Stigmoderini Lacordaire, 1985
Slekten Calodema Laporte de Castelnau & Gory, 1838
Calodema bifasciata Neef de Sainval & Lander, 1993
Calodema blairi Neef de Sainval & Lander, 1994
Calodema hanloni Nylander, 2008
Calodema hudsoni Neef de Sainval, 1998
Calodema longitarsis Nylander, 2008
Calodema mariettae Nylander, 1993
Calodema plebeia Jordan, 1895
Calodema regalis (Gory & Laporte, 1838)
Calodema ribbei van de Poll, 1885
Calodema rubrimarginata Barker, 1993
Calodema ryoi Endo, 1998
Calodema sainvali Nylander, 2000
Calodema suhandae Nylander, 2004
Calodema vicksoni Nylander, 2006
Calodema wallacei Deyrolle, 1864


== Referanser ==


== Kilder ==
T.C. MacRae (2009) Beetles in the Bush - Review of Calodema and Metaxymorpha. Med plasnjer av artene. (en anmeldelse av Nylander, U. (2008). Review of the genera Calodema and Metaxymorpha (Coleoptera: Buprestidae: Stigmoderini) Folia Heyrovskyana, Supplementum 13, 1-84.) [1]


== Eksterne lenker ==
(en) Calodema i Encyclopedia of Life 
(en) Calodema i Global Biodiversity Information Facility 
(en) Kategori:Calodema – bilder, video eller lyd på Wikimedia Commons 
Calodema – detaljert informasjon på Wikispecies
Handelsgymrevyen

Handelsgymrevyen, OHG-revyen eller Oslo Handelsgymrevyen er en av Oslos eldste revyer. Revyen tilhører skolen Oslo handelsgymnasium som ligger ved Solli i Oslo, og det er her revyen fremføres.
Revyen spilles vanligvis fra starten av januar, og varer i ca. i ti dager. Hvert år velges det ut fire elever som er revysjefer og som har ansvaret for å planlegge hele revyen. De ansetter instruktører som skriver revyen, og er med på å velge ut omtrent tolv skuespillere. Revyens intensivperiode er i juleferien, og i denne perioden settes det opp scene, amfi, lyd og lys, og kostymer og rekvisitter lages. Over ti ulike grupper har forskjellige ansvarsområder, og på hver gruppe er det gruppesjefer som har ansvaret. Det er i overkant av 100 gruppesjefer, og mange hundre elever som bidrar til å sette opp revyen.


== Tidligere revyer ==


== Referanser ==
Belionota

Belionota er en slekt av biller som hører til familien praktbiller (Buprestidae).


== Utseende ==
Middelsstore (gjerne 10-20 millimeter, men kan være større), avlange, metallisk fargede praktbiller. Fasettøynene er forholdsvis store, antennene ganske korte. Dekkvingene har tre opphøyde lengderibber.


== Utbredelse ==
Slekten er utbredt i Sørøst-Asia.


== Systematisk inndeling ==

Navnet har noen ganger vært stavet Belionata. Inndelingen følger 

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien Buprestinae Leach, 1815
Stammen Actenodini Kerremans, 1890
Slekten Belionota Eschscholtz, 1829
Belionota aenea Deyrolle, 1864
Belionota bicolor Théry, 1926
Belionota bonneuilii Deyrolle, 1864
Belionota bonvouloirii Deyrolle, 1864
Belionota borneensis Théry, 1929
Belionota championi Murray, 1862
Belionota coomani Descarpentries, 1948
Belionota cribricollis Gestro, 1877
Belionota cyanipes Obenberger, 1928
Belionota fallaciosa Deyrolle, 1864
Belionota francoisi Baudon, 1966
Belionota fulgidicollis Gestro, 1877
Belionota gigantea Deyrolle, 1864
Belionota humeralis Gestro, 1877
Belionota jakli Barries 2009
Belionota jakobsoni Obenberger, 1928
Belionota lacordairei Deyrolle, 1864
Belionota lineatopennis Solier, 1833
Belionota luzonica Bellamy, 1991
Belionota metasticta (Illiger, 1800)
Belionota mindorensis Kerremans, 1898
Belionota mniszechii Deyrolle, 1864
Belionota nicobarica Kerremans, 1895
Belionota nigrocingulata Kerremans, 1890
Belionota omissa Schaufuss, 1885
Belionota prasina (Thunberg, 1789)
Belionota rondoni Baudon, 1963
Belionota roonwali Obenberger, 1956
Belionota rubriventris Fisher, 1922
Belionota sagittaria Eschscholtz, 1829
Belionota speculicollis Obenberger, 1928
Belionota sumptuosa Gory & Laporte, 1838
Belionota vuillefroyi Deyrolle, 1864
Belionota woodfordi Waterhouse, 1894


== Referanser ==


== Eksterne lenker ==
(en) Belionota i Encyclopedia of Life 
(en) Belionota i Global Biodiversity Information Facility 
(en) Belionota hos NCBI 
(en) Kategori:Belionota – bilder, video eller lyd på Wikimedia Commons 
Belionota – detaljert informasjon på Wikispecies 
World Catalog - Buprestidae. Liste over artene
Temam Tura Wayo

Temam Tura Wayo (født 1. august 1998) er en etiopisk friidrettsutøver som konkurrerer i mellomdistanseløp. Han har bronse på 800 meter fra Juniorafrikamesterskapet i friidrett 2015 som fremste internasjonale meritt.


== Idrettskarriere ==
2015Ved Juniorafrikamesterskapet i friidrett 2015 i mars kom Tura på 3.-plass på 800 meter, med 1:51,06, slått av de to kenyanerne Patrick Kiprotich Ronoh og Jonah Koech Kipruto. 
I juli deltok han også ved ungdoms-VM i friidrett 2015, men ble diskvalifisert i innledningsheatet for å trå utenfor banen sin.


== Referanser ==


== Eksterne lenker ==
(en) Temam Tura Wayo – World Athletics 
(fr) Profil hos All-Athletics Arkivert 4. mars 2016 hos Wayback Machine.
Musikanter

Musikanter er en norsk filmkomedie fra 1967, regissert av Arne Skouen. Manuset ble skrevet av Skouen. I rollen som «Maistro» ses Leif Juster.Filmen hadde premiere 29. august 1967 på kinoer i Oslo, Bergen, Trondheim, Kristiansand S, Drammen og Hamar.


== Handling ==
«Maistro» arbeider som vaktmester på en musikkskole. Elevene kommer løpende til ham med alle sine problemer. Han har blant annet jobben med å skaffe dem tak over hodet gjennom list og lempe, løgn og lureri. Vaktmesteren oppmuntrer, trøster, skjeller og smeller. Elevene kaller ham «Maistro», ettersom han jo må dirigere dem alle sammen. På kammerset nærer han sin hemmelige drøm om å være verdensdirigent.


== Rolleliste ==
Leif Juster - «Maistro», vaktmester
Synne Skouen - Vivi
Henki Kolstad - Bille, skipsreder
Henny Moan - Tora, tannlegefrue
Arne Aas - Ludvig, dikter
Carsten Byhring - Gulbrand, fruktgrossist
Gudrun Waadeland - Annik, vordende mor
Egil Hjorth-Jenssen - «Beethoven», musikklærer
Turid Balke - En oberstfrue
Willie Hoel - Flyttemann
Eva von Hanno - Nelly
Per Christensen - Vaktmann
Kåre Siem - Albert, musikklærer
Inger Teien - Dikterfrue
Bjarne Bø - Flyttemann
Nils Sletta - Jørgen
Kjersti Dalbye - Berta
Tom Remlov - Orgelelev
Mette Lange-Nielsen - Husmor
Ranveig Eckhoff - Sangelev
Endre Kleve - Fiolinelev
Steinar Ofsdal - Bassist
Svein Wickstrøm
Per Ivar Moe


== Filmmusikk ==
I filmen medvirket Big Swing College Band samt NRKs juniororkester under ledelse av Herbert Bergene.


== Referanser ==


== Eksterne lenker ==
(en) Musikanter på Internet Movie Database 
(no) Musikanter i Nasjonalbibliotekets filmografi 
(no) Musikanter hos Filmfront 
(en) Musikanter på AllMovie
Husmorferie

Husmorferie var opprinnelig betegnelsen på et statsstøttet ferieopphold for husmødre med økonomiske utfordringer, som var i virke i Norge fra like etter andre verdenskrig til 1981.Målet med husmorferien var å sidestille hjemmearbeid med yrkesarbeid, og sammen med husmorvikarene handlet ordningen om å kunne gi hjemmeværende kvinner tilgang på samme velferdsgoder som lønnsmottakere.


== Organisering ==
Inspirasjon til husmorferien ble hentet fra Sverige. Kvinneorganisasjonene ønsket at arbeidet som ble lagt inn i hjemmet også skulle anerkjennes som en arbeidsinnsats, og ordningen ble drevet frem av Norsk Folkehjelp, Kvinnesekretariatet (nå: Det norske Arbeiderpartis kvinnebevegelse) og Norges Husmorforbund (nå: Norges Kvinne- og familieforbund). Disse organisasjonene tok ansvar for både gjennomføring av husmorferiene og det politiske presset på at ordningen skulle få statsstøtte. 
Ordningen var behovsprøvet, og husmorferien gjaldt både mor og barn. Ferien kunne eksempelvis være et to ukers opphold på pensjonat eller hotell, med kost og losji dekket.


== Dagens bruk av begrepet ==
I dag brukes husmorferie ofte som humoristisk betegnelse for kvinners behov for en pause fra familien. 


== Referanser ==
Salsomaggiore Terme

Salsomaggiore Terme er en norditaliensk by med 19 735 innbyggere per 31. desember 2013. Den hører til provinsen Parma og til regionen Emilia-Romagna. Byen er et kursted. Vannet har høyt innhold av natrium og stiger fra en artesisk brønn på mellom 800 og 1200 meters dybde. Det holder en temperatur på 16°C og 16°Baumé (det vil si ca. 175 gram salt pr liter). I Salsomaggiore skjer hvert år valget av Miss Italia.
I sentrum av byen, i Viale Baistrocchi, står den praktfulle bygningen Terme Berzieri, badeanlegget som ga byen navn. Inngangsbilletten er 40 € per person (pr 2016).I Salsomaggiore Terme er det en sekkestasjon. Regionaltog forbinder byen med Fidenza og provinshovedstaden Parma. Fidenza trafikkeres også av flere busslinjer.Etter Italias inntreden i krigen i juni 1940 etablerte det fascistiske regimet en interneringsleir i Scipone i Salsomaggiore. Til å begynne med ble italienske antifascister internert der, senere også utenlandske jøder og krigsfanger. I slutten av juli 1943 var det 173 innsatte i leiren.


== Referanser ==


== Eksterne lenker ==
Offisielt nettsted 
(en) Salsomaggiore Terme – kategori av bilder, video eller lyd på Commons 
(en) Salsomaggiore Terme – galleri av bilder, video eller lyd på Commons 
www.salsomaggiore-terme.de
Om Tilla

Om Tilla er en norsk dramafilm fra 1963 regissert av Arne Skouen. Skouen skrev manuset, som bygde på hans egen bok Bare om barn fra 1959. Den inneholdt en serie artikler fra avisen Verdens Gang, der Skouen pekte på at psykisk utviklingshemmede barn og barn med atferdsvansker verken mottok tilstrekkelig økonomisk støtte eller faglig hjelp.


== Handling ==
Barnepsykologen Ivar oppsøker en dag Tillas mor, Maria, i Botanisk hage i Oslo. Ivar hadde Tilla til observasjon noen måneder tidligere, men Maria kom ikke tilbake med datteren. Barnepsykologen greier å overtale Maria til å komme med Tilla til den barnepsykiatriske klinikken, slik at de kan påbegynne behandlingen av henne. På klinikken møter de overlege Mimi Backer. Tilla har ikke pratet på halvannet år. I observasjonsrommet på klinikken faller den første lille flik av lys over mysteriet. Der bygger jenta opp sin hemmelige verden gjennom de lekene hun velger for å uttrykke seg.


== Rolleliste ==
Eva Henning - Maria
Toralv Maurstad - Ivar
Wenche Foss - Mimi Backer, overlege
Synne Skouen - Tilla, Marias datter
Egil Lorck - Bernhard, gartner
Tore Foss - Haugen, skipsinspektør
Erik Gløersen - Terje
Johannes Eckhoff - Skolepsykologen
Pål Virik - Tenåring
Roy Bjørnstad - Gartner
Kai Remlov - Tenåring
Bonne Gauguin


== Referanser ==


== Eksterne lenker ==
(en) Om Tilla på Internet Movie Database 
(no) Om Tilla i Nasjonalbibliotekets filmografi 
(no) Om Tilla hos Filmfront 
(sv) Om Tilla i Svensk Filmdatabas
Dataavstemming

Dataavstemming, også kalt datasammenstilling, dataarrangering eller datajustering (på engelsk også reconciliation eller data wrangling) i databehandling går ut på å bringe to datasett, eller uttrekk fra datasett, i samsvar med hverandre. Uttrekkene kan være (og er ofte) kolonnevise, og har som formål å danne tilstrekkelig grunnlag for en autorativ kobling mellom oppføringer uten entydig identifikator. Med andre ord går dataavstemming ut på å ta inn data, transformere data, validering og datavask for å tilfredsstille forretningsbehov og krav.
Et datasett A kan for eksempel bestå av personbeskrivelser som inneholder personnavn (fullt navn), fødselsår, og lønnsinntekt. Et datasett B kan tilsvarende inneholde personnavn (fullt navn), fødselsår, og forsikringsdata. Hvis A kobles med B via personnavn så får en kanskje mange treff på «Ole Olsen» i begge datasettene, og det er ikke mulig å koble dem entydig. Hvis en derimot bruker både personnavn og fødselsår så kan dette være tilstrekkelig til at en kan gjøre en entydig kobling.
Det er prosessen med å utføre denne koblingen på usikre data som omtales som dataavstemming (reconciliation). Det som kommer ut av prosessen er ofte et beriket eller normalisert datasett. Dataene som brukes for å koble datasettene blir av og til omtalt som autoritetsdata (data om en autoriet), og i grensetilfellet med en unik id som en autorativ identifikator.
Verktøy bruker ofte (hvor ofte?) en forenklet analysemodell av hva som er riktige og feil koblinger, hvor sannsynlighet for rett kobling kun er andel samtidige treff. Ved å gjøre analyser på forekomster av de forskjellige feltverdiene (kolonnevariablene) så kan en få sannsynligheten for at en gitt kobling er riktig. Omvendt, hvis sannsynligheten er for lav kan en forkaste koblingen. Ved å bruke flere feltverdier og deres sannsynligheter kan det beregnes en a posteriori sannsynlighet ved hjelp av Bayes' teorem for forekomsten, og en får et mer korrekt bilde av hva som er riktig kobling.
Verktøy for å gjøre dataavstemming (reconciliation) blir omtalt som data analysis reconciliation tool (DART). Et slikt verktøy som brukes for reconciliation er OpenRefine, et annet er Trifacta, et tredje er Nomenklatura. Spesialiserte verktøy kan ha egne navn, for eksempel kalles verktøy som kobler navn på steder med geografiske steder for en gazetteer (geografisk ordbok).


== Se også ==
Forretningsinnsikt


== Referanser ==
55 Cancri c

55 Cancri c (forkortet 55 Cnc c), også kalt Brahe, er en eksoplanet i bane rundt den sollignende stjernen 55 Cancri A, med en omløpttid på 44,34 dager. Den er den tredje planeten etter avstand fra moderlegemet. 55 Cancri c ble oppdaget 13. juni 2002 og har en masse tilsvarende omtrent halvparten av Saturn.
I juli 2014 satte Den internasjonale astronomiske union (IAU) i gang en prosess for å gi egnede navn til visse eksoplaneter og stjernene de går i bane rundt. Prosessen innebar en offentlig nominering og avstemning om nye navn. I desember 2015 kunngjorde IAU at Brahe var det vinnende navnet for denne planeten, etter Tycho Brahe.


== Referanser ==


== Eksterne lenker ==
Jean Schneider (2011). «Notes for Planet 55 Cnc c». Extrasolar Planets Encyclopaedia.
55 Cancri d

55 Cancri d (forkortet 55 Cnc d), også kalt Lippershey, er en eksoplanet i bane rundt den sollignende stjernen 55 Cancri A. Planeten ligger med omtrent samme avstand fra sin stjerne som Jupiter ligger fra solen, og den er den femte og ytterste kjente planeten i sitt planetsystem. 55 Cancri d ble oppdaget 13. juni 2002.
I juli 2014 satte Den internasjonale astronomiske union (IAU) i gang en prosess for å gi egnede navn til visse eksoplaneter og stjernene de går i bane rundt. Prosessen innebar en offentlig nominering og avstemning om nye navn. I desember 2015 kunngjorde IAU at Lippershey var det vinnende navnet for denne planeten, etter Hans Lippershey.


== Referanser ==


== Eksterne lenker ==
Jean Schneider (2011). «Notes for Planet 55 Cnc d». Extrasolar Planets Encyclopaedia.
55 Cancri e

55 Cancri e (forkortet 55 Cnc e), også kalt Janssen, er en eksoplanet i bane rundt den sollignende stjernen 55 Cancri A. Planeten har en masse tilsvarende omtrent 8,63 jordmasser og en diameter omtrent det dobbelte av jordens,, og er derfor klassifisert som en av de første oppdagede super-jordene i bane rundt en hovedseriestjerne. Det tar mindre enn 18 timer for planeten å fullføre ett omløp rundt moderlegemet, og planeten er den innerste kjente planeten i sitt planetsystem. 55 Cancri e ble oppdaget 30. august 2004, men frem til nye beregninger og oppdagelser ble foretatt i 2010, var det imidlertid antatt at omløpstiden var på 2,8 dager. I oktober 2012 ble det offentliggjort at 55 Cancri e kunne være en karbonplanet. I februar 2016 ble det offentliggjort at man på 55 Cancri e ved hjelp av data fra Hubble-teleskopet for første gang hadde analysert en atmosfære på en super-jord, en tørr atmosfære uten tegn til vandamp bestående hovedsakelig av hydrogen og helium.I juli 2014 satte Den internasjonale astronomiske union (IAU) i gang en prosess for å gi egnede navn til visse eksoplaneter og stjernene de går i bane rundt. Prosessen innebar en offentlig nominering og avstemning om nye navn. I desember 2015 kunngjorde IAU at Janssen var det vinnende navnet for denne planeten, etter Jacharias Janssen.


== Referanser ==


== Eksterne lenker ==
(en) 55 Cancri e – kategori av bilder, video eller lyd på Commons 
Jean Schneider (2011). «Notes for Planet 55 Cnc e». Extrasolar Planets Encyclopaedia. 
Spitzer Detects a Steaming Super-Earth Eclipsing Its Star (JPL 09.26.11)
Fidenza

Fidenza er en by med 26 383 innbyggere (pr. 31. desember 2013) i Emilia-Romagna i provinsen Parma, mellom Piacenza og Parma.
Området består av distriktene Bastelli, Castione Marchesi, Chiusa Ferranda, Colombara, Fornio, Osteria del Sole, Osteria Pietra, Parola, Ponte Ghiara, Rimale, San Faustino og Santa Margherita.
Fidenza ligger 75 meter over havet, 23 kilometer vest for provinshovedstaden Parma. Byen ble grunnlagt i år 41 og var residensby for kongen av Italia i tiden 1092-1102.


== Referanser ==


== Eksterne lenker ==
Offisielt nettsted 
(en) Fidenza – kategori av bilder, video eller lyd på Commons
Stikkledning

En stikkledning er en vann-, kloakk-, internett- eller strømledning som forbinder en bygning med et offentlig eller et privat hovedledningsnett i et området.Den norske forurensningsloven stiller krav til at eier av stikkledninger i avløpsanlegg også foretar omlegging eller utbedring når det foretas slikt arbeid på hovedledningsnettet.


== Referanser ==
Ruy Barbosa (politiker)

Rui Barbosa de Oliveira (født 5. november 1849 i Salvador, Bahia, død 1. mars 1923 i Petrópolis) var en brasiliansk jurist, forfatter og politiker.
Barbosa var finansminister i den provisoriske regjeringen i Den første brasilianske republikk etter revolusjonen i 1889.
Han fikk stor anerkjennelse gjennom sitt folkerettslige arbeid, og ble i 1921 medlem av De forente nasjoners faste domstol for mellomfolkelig rettspleie i Haag, Nederland.
Til ære for Ruy Barbosa ble byen Orobó, med vel 30 000 innbyggere (pr. 2013), i delstaten Bahia omdøpt til Ruy Barbosa i 1922.


== Verk ==
Obras completas de Rui Barbosa. Rio de Janeiro. 125 Bd.


== Referanser ==


== Litteratur ==
Humberto Bastos: Rui Barbosa, ministro da independência econômica do Brasil. Casa de Rui Barbosa, Rio de Janeiro 1949.
Virginia N. Mills: Barbosa, Ruy. In: Warren F. Kuehl (Hg.): Biographical Dictionary of Internationalists. Greenwood Press, Westport 1983, ISBN 0-31-322129-4, S. 51–53.
Charles W. Turner: Ruy Barbosa. Brazilian crusader for the essential freedoms. Abingdon-Cokesburg Press, New York 1945.


== Kilder ==
Barboza, Ruy i Nordisk familjebok (andre opplag, 1922)
Child Workers in Nepal

Child Workers in Nepal (CWIN) er en organisasjon som jobber for barns rettigheter i Nepal. Organisasjonen er en av to barnerettighetsorganisasjoner i Nepal.
Hovedkontoret til CWIN ligger i Kathmandu. Organisasjonen ble opprettet i 1987 av en studentgjeng fra det nepalske universitetet Tribhuvan, med Gauri Pradhan som hovedgrunnlegger.


== Arbeid ==
Ved å drive lobbyvirksomhet, starte kampanjer og ved å sette press på regjeringen jobber CWIN med å forhindre at barn bor alene på gata, blir usatt for menneskehandel, barnearbeid, barneekteskap, grov mishandling og overgrep. I tillegg støtter CWIN barnehjem og yrkesskoler rundt om i Nepal, gjennomfører rehabiliteringsprogrammer for traumatiserte barn og har en krisetelefon (1098) kalt Child Help Line. CWIN samarbeider med blant annet solidaritetsorganisasjonen FORUT. Her støtter FORUT blant annet krisetelefonen, et transitthjem for kriserammede jenter kalt Balika Peace Home, og et arbeidstreningsenter for ungdom kalt Self-reliance Centre.

CWIN med støtte fra FORUT var blant de første organisasjonene i Nepal som hjalp mennesker, og spesielt barn med forsyninger og støtte etter jordskjelvet i april 2015.


== Referanser ==


== Eksterne lenker ==
Child Workers in Nepal
APSA

Association for Promoting Social Action (APSA) er en indisk organisasjon som arbeider for å bedre barns levekår og grunnleggende rettigheter. Hovedformålet er å hjelpe vanskeligstilte barn, fattige og andre sårbare grupper i og utenfor slumområder i India. Organisasjonen ble stiftet i 1981 og driver sin virksomhet i byene Bangalore og Hyderabad. APSA jobber for å bekjempe barnearbeid og annen undertrykkelse gjennom flere ulike prosjekter. APSA er en partnerorganisasjon til den norske bistandsorganisasjonen FORUT.


== Prosjekter ==


=== Nammane (vårt hjem) ===
Nammane er et krisesenter for barn med et akutt behov for hjelp, og er i tillegg et hjem for skoleelever ved Drømmeskolen. Hit kommer barnearbeidere, gatebarn og barn fra slummen for å få beskyttelse og skolegang.


=== Drømmeskolen ===
Drømmeskolen er en barne- og ungdomsskole for barn som har blitt utsatt for grov utbytting. På denne institusjonen får barna mat, undervisning og trygghet. APSA tilbyr undervisning både på skolen og i slummen. Drømmeskolen ble ferdigstilt i 2004.


=== Childline/Helpline ===
APSA har siden 2002 drevet en gratis nødtelefon for barn i Bangalore. Telefonen er et tilbud til barn som blir misbrukt, barn som er utsatt for menneskehandel (arbeid og prostitusjon), barn som er utsatt for seksuelle overgrep, barn som blir giftet bort før lovlig alder og barn som er blitt forlatt.


=== Suraksha ===
Suraksha er et krise- og omsorgssenter for barn og unge. Navnet betyr «trygghet og beskyttelse». Senteret ble bygget i samarbeid med solidaritetslinjen Globalt Perspektiv ved Åsane Folkehøgskole i Bergen. Suraksha ble ferdigstilt i 2014.


== Referanser ==


== Eksterne lenker ==
APSA
FORUT - APSAs norske partnerorganisasjon
Den første brasilianske republikk

Den første brasilianske republikk eller República Velha ([ʁeˈpublikɐ ˈvɛʎɐ], Den gamle republikk) var den første republikken i Brasils historie. Den eksisterte i årene mellom 1889 og 1930. Republikken avløste det brasilianske keiserdømmet som hadde blitt opprettet i 1822. 15. november 1889 ble Republikken Brasils forente stater erklært.Republikkens offisielle språk var portugisisk. Republikken opphørte i 1930, da Getúlio Vargas kom til makten og ble militærdiktator med støtte fra militæret og suspenderte forfatningen, og endelig i 1937 gjennomførte et fullbyrdet statskupp.


== Referanser ==